
579. Ίδρυση ενορίας του Ιερού Ενοριακού Ναού Αγίας Μαρίνης 


Μελισσίων Αττικής της Ιεράς Μητροπόλεως Αττικής. ... 1 

580. Ίδρυση της Ιεράς Γυναικείας Κοινοβιακής Μονής Μεταμορ- 

φώσεως του Σωτήρος Γαλαξειδίου της Ιεράς Μητροπόλεως 
Φωκίδος. 2 

581. Μετατροπή της Ιεράς ανδρικής κοινοβιακής Μονής Αγίου Γε- 

ωργίου Μαλεσίνας Λοκρίδος της Ιεράς Μητροπόλεως Φθιώ- 
τιδος σε γυναικεία. 5 


582. Τροποποίηση, συμπλήρωση και αντικατάσταση διατάξεων 
του Νόμου υπ’ αριθ. 1610/28.6.1986 «έγκριση σύστασης 
του ιδρύματος με την επωνυμία ΙΔΡΥΜΑ ΠΡΟΪΣΤΟΡΙΚΗΣ 
. ΚΑΙ ΚΛΑΣΣΙΚΗΣ ΤΕΧΝΗΣ και κύρωση του οργανισμού 


αυτού. 4 

583. Συμπλήρωση του Π.Δ. 71/87 «Οργανισμός του Εθνικού Κέ¬ 

ντρου Έρευνας Φυσικών Επιστημών «Δημόκριτος» ΦΕΚ 
43/Α/87. 5 

584. Επέκταση των διατάξεων της παρ. 8 του άρθρου δευτέρου του 

Ν.Δ. 4209/1961 στο Δήμο Περιστεριού Αττικής. 6 

585. Καθιέρωση διανομαρχιακής υπεραστικής επιβατικής οδικής 

γραμμής μεταξύ των πόλεων Τρικάλων και Αιδηψού μέσω 
Γλύφας. 1 


ΔΙΑΤΑΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 579 (1) 

Ίδρυση ενορίας του Ιερού Ενοριακού Ναού Αγίας Μαρίνης Μελισσίων 
Αττικής της Ιεράς Μητροπόλεως Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παρ. 2 του άρθρου 36 του Ν. 590/77 «περί καταστατικού 
χάρτου της Εκκλησίας της Ελλάδος (ΦΕΚ 146/1977 τ.Α ) σε συνδυα¬ 
σμό με τα άρθρα 2 και 3 του αριθμ. 8/79 κανονισμού περί Ιερών Ναών 
και Ενοριών (ΦΕΚ 1/1980 τ.Α’). 

2. Τη σύμφωνη γνώμη του Μητροπολιτικού Συμβουλίου της Ιεράς 
Μητροπόλεως Αττικής που περιλαμβάνεται στο απόσπασμα της 
29.6.88 πράξεώς του. 

3. Την αριθμ. 77/1988 γνωμοδότηση του Κοινοτικού Συμβουλίου 
της Κοινότητας Μελισσίων Αττικής. 

4. Την αριθμ. 642/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά ¬ 
των, αποφασίζουμε: 

Άρθρο μόνο 

Ιδρύεται ενορία του Ιερού Ενοριακού Ναού Αγιας Μαρίνης Μελισ- 
σίων Αττικής της Ιεράς Μητροπόλεως Αττικής. 


Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος προεδρικού διατάγματος. 

Αθήνα. 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 580 (2) 

Ίδρυση της Ιεράς Γυναικείας Κοινοβιακής Μονής Μεταμορφώσεως του 
Σωτήρος Γαλαξειδίου της Ιεράς Μητροπόλεως Φωκίδος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

]. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/77 
τ.Ά). 

2. Τη σύμφωνη γνώμη του Σεβασμιωτάτου Μητροπολίτου Φωκίδος 
που περιλαμβάνεται στο υπ’ αριθ. 123/3.6.88 έγγραφό του. 

3. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος που λήφθηκε στη συνεδρίαση της 23.6.1988. 

4. Την αριθμ. 740/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και Θρησκευμά¬ 
των, αποφασίζουμε: 

Άρθρο μόνο 

Ιδρύεται η Ιερά Γυναικεία Κοινοβιακή Μονή Μεταμορφώσεους του 
Σωτήρος Γαλαξειδίου της Ιεράς Μητρπόλεως Φωκίδος. 

Στον Υπουργό Εθνικής Παιδείας και Θρησκευμάτων αναθέτουμε τη 
δημοσίευση και εκτέλεση του παρόντος διατάγμα ,ος. 

Αθήνα. 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

9 ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΟΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 581 (3) 

Μετατροπή της Ιεράς ανδρικής κοινοβιαχής Μονής Αγίου Γεωργίου 
Μαλεσίνας Λοκρίδος της Ιεράς Μητροπόλεως Φθιώτιδος σε γυναι¬ 
κεία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 39 παρ. 3 του Ν. 590/1977 περί του 
Καταστατικού Χάρτου της Εκκλησίας της Ελλάδος (ΦΕΚ 146/77 
τ.Α’). 

2. Τη σύμφωνη γνώμη του Σεβασμιωτάτου Μητροπολίτου Φθιώτι¬ 
δας που περιλαμβάνεται στο υπ’ αριθ. 265/16.5.88 έγγραφό του. 

3. Την έγκριση της Διαρκούς Ιεράς Συνόδου της Εκκλησίας της Ελ¬ 
λάδος (αρ. εγγράφου 1555/1186/11.8.88). 

4. Την αριθμ. 741/1988 γνωμοδότηση του Συμβουλίου της Επι¬ 
κράτειας με πρόταση του Υπουργού Εθνικής Παιδείας και θρησκευμά¬ 
των, αποφασίζουμε: 

Άρθρο μόνο 

Η ανδρική ιερή κοινοβιακή μονή Αγίου Γεωργίου Μαλεσίνας Λοκρί¬ 
δος της Ιεράς Μητροπόλεως Φθιώτιδος μετατρέπεται σε γυναικεία. 

Στον Υπουργό Εθνικής Παιδείας και θρησκευμάτων αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ Α. ΠΑΠΑΝΔΡΕΟΥ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 582 (4) 

Τροποποίηση, συμπλήρωση και αντικατάσταση διατάξεων του Νόμου 

υπ' αριθ. 1610/28.6.1986 «έγκριση σύστασης του ιδρύματος με 

την επωνυμία ΙΔΡΥΜΑ ΠΡΟΪΣΤΟΡΙΚΗΣ ΚΑΙ ΚΛΑΣΣΙΚΗΣ ΤΕ¬ 
ΧΝΗΣ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την αριθ. 4187/28.2.1985 πράξη της συμβολαιογράφου Αθή¬ 
νας Μαρίας Κούτρα - Φλουρή, όπως αυτή τροποποιήθηκε και συμπλη¬ 
ρώθηκε με την αριθ. 4361/13.11.1985 πράξη της ίδιας συμβολαιο¬ 
γράφου με τις οποίες η Αικατερίνη χήρα Νικολάου Γουλανδρή και η 
Ιουλία - Πηνελόπη συζ. Ιωάννου Σερπιέρη σύστησαν ίδρυμα με την επω¬ 
νυμία «ΙΔΡΥΜΑ ΕΡΕΥΝΩΝ ΠΡΟΪΣΤΟΡΙΚΗΣ ΚΑΙ ΚΛΑΣΣΙΚΗΣ 
ΤΕΧΝΗΣ» και με έδρα την Αθήνα. 

2. Τον υπ' αριθ. 1610/28.6.1986 Νόμο (ΦΕΚ 89/Α/8.7.1986) 
με τον οποίο εγκρίθηκε η σύσταση του παραπάνω ιδρύματος και κυρώ¬ 
θηκε ο οργανισμός του. 

3. Τις διατάξεις των άρθρων: 1) 16 του οργανισμού του ιδρύματος 
που κυρώθηκε με την παράγρ. 4 του άρθρου πρώτου του παραπάνω Νό¬ 
μου αριθ. 1610/1982 και 2) 110 και 119 του Αστικού Κώδικα. 

4. Την υπ’ αριθ. 11182/87 απόφαση του Εφετείου Αθηνών, που εκ- 
δόθηκε κατά τις διατάξεις του Ν. 455/1976 «περί επωφελεστέρας 
αξιοποιήσεως ή διαθέσεως των υπέρ κοινωφελούς σκοπού καταλειφθέ- 
ντων ή δωρηθέντων περιουσιακών στοιχείων, κατά το άρθρον 109 παρ. 
2 του Συντάγματος» (ΦΕΚ 277/Α/19.10.1976) και την αριθ. I. 
1801/2917 Π.Ε./11.1.1988 Κοινή Απόφαση των Υπουργών Πολι¬ 
τισμού και Οικονομικών, που εκδόθηκε βάσει της παραπάνω Εφετεια- 
κής απόφασης, κατά τις διατάξεις της παράγρ. 2 του άρθρου 3 του ίδιου 
Νόμου (455/1986). 

5. Ίην από 12.4.1988 απόφαση του Διοικητικού Συμβουλίου του 

παραπάνω ιδρύματος περί τροποποίησης, αντικατάστασης και συμπλή¬ 
ρωσης διαφόρων διατάξεων του οργανισμού διοίκησης και διαχείρισης 
του ιδρύματος τούτου. 1 

Αρθρο μόνο 

Τροποποιούμε, αντικαθιστούμε και συμπληρώνουμε τις παρακάτω 
οιαταξεις του οργανισμού του ιδρύματος με την επωνυμία «ΙΔΡΥΜΑ 


ΕΡΕΥΝΩΝ ΠΡΟΪΣΤΟΡΙΚΗΣ ΚΑΙ ΚΛΑΣΣΙΚΗΣ ΤΕΧΝΗΣ» που κυ¬ 
ρώθηκε με το Νόμο υπ’ αριθ. 1610/1986 (ΦΕΚ 89/Α/8.7.1986) με 
τον οποίο εγκρίθηκε και η σύσταση αυτού, ως ακολούθως: 

Άρθρο 1 

Η επωνυμία του ιδρύματος αντικαθίσταται ως ακολούθους: 
«ΙΔΡΥΜΑ ΝΙΚΟΛΑΟΥ Π. ΓΟΥΛΑΝΔΡΗ - ΜΟΥΣΕΙΟ ΚΥΚΛΑΔΙ¬ 
ΚΗΣ ΤΕΧΝΗΣ». 

Άρθρο 2 

Τα άρθρα 1, 2, 3 και 4 του οργανισμού του παραπάνω ιδρύματος 
αντικαθίστανται ως εξής: 

Άρθρο Ιον 

Μορφή - Επωνυμία - Έδρα - Σφραγίδα 

1. Το δια του παρόντος συνιστώμενο Ίδρυμα, με την επωνυμία 
«ΙΔΡΥΜΑ ΝΙΚΟΛΑΟΥ Π. ΓΟΥΛΑΝΔΡΗ - ΜΟΥΣΕΙΟ ΚΥΚΛΑΔΙ¬ 
ΚΗΣ ΤΕΧΝΗΣ», αποτελεί ίδιο νομικό πρόσωπο που διέπεται από τη 
συστατική του πράξη και το Νόμο 1610/1986 που την εκύρωσε και 
απολαμβάνει διοικητικής και οικονομικής αυτοτελείας κατά τις περί 
ιδρυμάτων διατάξεις των άρθρων 108 και επόμενα του Αστικού Κώ¬ 
δικα. Έχει πλήρη διοικητική και διαχειριστική αυτονομία και δεν εφαρ¬ 
μόζονται επ’ αυτού οι διατάξεις του Α.Ν. 2039/1939, όπως έχει τρο¬ 
ποποιηθεί και ισχύει ως και τυχόν μέλλουσες τροποποιήσεις του, πλην 
εκείνων των διατάξεών του που αφορούν την υποβολή και έγκριση των 
προϋπολογισμών και απολογισμών, μόνον όσο αφορά την τήρηση των 
διατάξεων του παρόντος οργανισμού. 

2. Έδρα του Ιδρύματος ορίζεται η Αθήνα. 

3. Η σφραγίδα του Ιδρύματος είναι κυκλική και αναγράφει τις λέξεις 
«ΙΔΡΥΜΑ Ν.Π. ΓΟΥΛΑΝΔΡΗ - ΜΟΥΣΕΙΟ ΚΥΚΛΑΔΙΚΗΣ ΤΕ¬ 
ΧΝΗΣ», το έτος έγκρισης της σύστασής του (1986) και την έδρα του 
(ΑΘΗΝΑ). Για τις σχέσεις του Ιδρύματος με την αλλοδαπή το κείμενο 
της πιο πάνω σφραγίδας μεταφράζεται στα Αγγλικά. 

Άρθρον 2ον 
Σκοπός 

1. Σκοπός του Ιδρύματος είναι η μελέτη του πολιτισμού του Αιγαίου, 
η έρευνα της ελληνικής προϊστορικής κλασσικής τέχνης και η διάδοση 
και προβολή τους. 

2. Η πραγματοποίηση του σκοπού του Ιδρύματος επιδιώκεται: 

α) Με τη δωρεά από την ιδρύτρια και έκθεση της Συλλογής Αικατερί- 
νης χήρας Νικολάου Γουλανδρή, της γνωστής με το όνομα «ΣΥΛΛΟΓΗ 
Ν.Π. ΓΟΥΛΑΝΔΡΗ - ΚΥΚΛΑΔΙΚΩΝ ΚΑΙ ΑΡΧΑΙΑΣ ΕΛΛΗΝΙΚΗΣ 
ΤΕΧΝΗΣ ΕΡΓΩΝ», σε ανάλογους και επαρκείς χώρους για την άρτια 
και ευπρεπή παρουσίαση των καλλιτεχνικών έργων της συλλογής. 

β) Με τη σύνταξη και έκδοση μελετών. 

γ) Με επιστημονικές δημοσιεύσεις. 

δ) Με περιοδικές δημοσιεύσεις στο εξωτερικό επ’ ανταλλαγή ή όχι. 

ε) Με ομιλίες, διαλέξεις και δημοσιεύσεις διδακτικού περιεχομέ¬ 
νου. 

στ) Με εκδόσεις εντύπων και επιστημονικών καταλόγων της Συλλο¬ 
γής, καθώς και με την αναπαραγωγή των έργων της Συλλογής και την 
πώλησή τους σε κατάστημα μέσα στο Μουσείο του Ιδρύματος. 

ζ) Με κάθε άλλο πρόσφορο μέσο κατά την κρίση του Διοικητικού Συμ¬ 
βουλίου. 

3. Η πιο πάνω πολιτιστική μελέτη και έρευνα και γενικά η κοινωφε¬ 
λής δραστηριότητα του Ιδρύματος προγραμματίζεται και πραγματο¬ 
ποιείται από το Διοικητικό Συμβούλιο κατά την αποκλειστική και ελεύ¬ 
θερη κρίση του. 

Άρθρο 3 

Περιουσία 

1. Η περιουσία του Ιδρύματος αποτελείται: 

α) Από τη δωρηθείσα στο Ίδρυμα συλλογή κυκλαδικών έργων κλασ- 
σικής τέχνης παρά της Αικατερίνης χήρας Νικολάου Γουλανδρή. 

β) Από το δωρηθέν χρηματικό ποσό των δολλαρίων ΗΠΑ εκατό χι¬ 
λιάδες ($ 100.000) που κατατέθηκε από την Αικατερίνη χήροε Νικο¬ 
λάου Γουλανδρή σε έντοκο αναπαλλοτρίωτο λογαριασμό σε Τράπεζα 
του εξωτερικού. 

2. Πόροι του Ιδρύματος είναι: 

α) Κληρονομιές, κληροδοσίες και δωρεές. 

β) Τα εισοδήματα από τα κάθε «ρύσεως περιουσιακά στοιχεία του και 
οι τόκοι από τις καταθέσεις του σε Τράπεζες του εσωτερικού και εξωτε¬ 
ρικού. 

γ) Οι παροχές υπέρ αυτού από φυσικά ή νομικά πρόσωπα και 

δ) Τα έσοδα κάθε φύσεως από τις πωλήσεις έργων, εισιτήρια εισόδου, 
πωλήσεις καταλόγων, φωτογραφιών, δελταρίων, εκμαγείων, δικαιώ¬ 
ματα αντιγραφής κ.λπ. 

Άρθρο 4 
Διοίκηση 

1. Το ίδρυμα διοικείται από Διοικητικό Συμβούλιο, αποτελούμενο 
από πέντε (5) μέλη, που βρίσκεται όμως σε νόμιμη σύνθεση και αν, για 
οποιοδήποτε λόγο, τα μέλη του περιοριστούν σε τρία (3). 

2. Μέλη του Διοικητικού ορίζονται οι: 

α) Αικατερίνη χήρα Νικολάου Γουλανδρή, Πρόεδρος. 

β) Γεώργιος Ιωάννου Κουμάνταρος, Αντιπρόεδρος. 

γ) Πέτρος Νικολάου Γουλανδρής, Ταμίας. 

δ) Πέτρος Ιωάννου Γουλανδρής, μέλος και 

ε) Ευτύχιος Μαυρουδή Βορίδης, Γραμματέας. 

3. Τα μέλη του πιο πάνω Διοικητικού Συμβουλίηου είναι ισόβια. 
Μετά από την κατά όποιο τρόπο αποχώρηση οποιουδήποτε από τα πιο 
πάνω ισόβια μέλη, τη θέση τους καταλαμβάνει ένας από τους κατιόντες 
του Πέτρου Νικολάου Γουλανδρή, του Πέτρου Ιωάννου Γουλανδρή και 
του Γεωργίου Ιωάννου Κουμάνταρου, και στη συνέχεια και πάντοτε 
ένας από τα μέλη των Οικογενειών του, εκλεγόμενος από το Διοικητικό 
Συμβούλιο με πενταετή θητεία. Αν δεν υπάρχουν κατιόντες των Πέτρου 
Νικολάου Γουλανδρή, Πέτρου Ιωάννου Γουλανδρή και Γεωργίου Ιωάν¬ 
νου Κουμάνταρου, τη θέση τους καταλαμβάνουν οι κατιόντες των πλη- 
σιεστέρων εξ αίματος κατ’ ευθεία γραμμή ή εκ πλαγίου συγγενών τους. 

4. Για την απρόσκοπτη λειτουργία του Ιδρύματος ορίζονται αναπλη¬ 
ρωματικά μέλη των πιο πάνω ισοβίων ή των με πενταετή θητεία (τακτι¬ 
κών) μελών του Διοικητικού Συμβουλίου οι: 1) Γεώργιος Αντωνίου Νέ- 
ζης, Δικηγόρος, 2) Κωνσταντίνος Ιωάννου Στεργιόπουλος, Δικηγόρος, 
3) Κωνσταντίνος Νικολάου Καίσαρ-Ξύδης, Δικηγόρος, 4) Εμμανουήλ 
Νικολάου Καβουσανάκης, συντοιξιούχος Πλοίαρχος Εμπορικού Ναυτι¬ 
κού και 5) Αντώνιος Ανδρέου Πατσαρίσης, Αντιστράτηγος ε.α., καλού¬ 
μενοι κατα τη σειρά αυτή για οιναπλήρωση των απάντων ή κωλυόμενων 
ισοβίων ή τακτικών μελών. 

5. Σε περίπτωση παραίτησης, ανικανότητας, έκπτωσης, αντικατά¬ 
στασης ή θανάτου μέλους του Διοικητικού Συμβουλίου αναπληρωματι- 
κού μέλους αυτού, τα παροιμένοντα τακτικά μέλη εκλέγουν τον αντικα¬ 
ταστάτη του. Τα μέλη των οποίων έληξε η θητεία είναι πάντα επανακλέ- 
ξιμα. 

6. Τα μέλη του Διοικητικού Συμβουλίου ποφέχουν τις υπηρεσίες τους 
χωρίς μισθό, δικαιούμενα μόνο οδοιπορικά έξοδα νόμιμα αποδεικνυό- 
μενα. 

7. Το Διοικητικό Συμβούλιο, όταν λείψουν τα πιο πάνω ισόβια μέλη 
(Πρόεδρος, Αντιπρόεδρος, Ταμίας, Γραμματέας), εκλέγει από τα μέλη 
του τον Πρόεδρο, τον Αντιπρόεδρο, τον Ταμία και το Γραμματέα. 

8. Το Διοικητικό Συμβούλιο συνέρχεται τακτικά ανα τρίμηνο, έκτα¬ 
κτα δε όσες φορές το συγκαλέσει ο Πρόεδρος ή με αίτηση δύο τουλάχι¬ 
στον μελών του. 

9. Οι αποφάσεις του Διοικητικού Συμβουλίου λαμβάνονται με πλειο- 
ψηφία των παρισταμένων μελών κατά τη συνεδρίαση. Σε περίπτωση 
ισοψηφίας υπερισχύει η άποψη υπέρ της οποίοις τάσσεται ο Πρόεδρος ή ο 
Προεδρεύων. 

10. Για τις συνεδριάσεις τηρούνται πρακτικά, τα οπο'ια καταχωρού¬ 
σα 1 σε ειδικό βιβλίο και υπογράφονται από όλα τα μέλη του Διοικητικού 
Συμβουλίου που μετέχουν στις συνεδριάσεις. Αν κάποιος αρνηθεί την 
υπογραφή προικτικού, γίνεται σχετική μνεία σ’ αυτό και υπογράφεται 
«πό όλους τους άλλους Συμβούλους. 

11. Με απόφαση του Διοικητικού Συμβουλίου τα μέλη του μπορούν 
ν ’ αυξηθούν από πέντε (5) σε επτά (7) και να εκλεγούν από αυτό τα μέλη 
Ύ 1 ® τη συμπλήρωση του νέου αριθμού που θα είναι με πενταετή θητεία. 


Στους Τπουργούς Πολιτισμού και Οικονομικών αναθέτουμε τη δη¬ 
μοσίευση και εκτέλεση του παρόντος διατάγματος. 

Αθήνα, 6 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

ΔΗΜ. ΤΣΟΒΟΛΑΣ Α.Μ.Μ. ΜΕΡΚΟΥΡΗ 

-♦- 

ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 583 (5) 

Συμπλήρωση του π.δ. 71/87 «οργανισμός του Εθνικού Κέντρου Έρευ¬ 
νας Φυσικών Επιστημών» Δημόκριτος ΦΕΚ 43/Α/87. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 25 παρ. 1, 28 και 31 παρ. Ια του ν. 
1514/85 «ανάπτυξη της επιστημονικής και τεχνολογικής έρευνας» 
(ΦΕΚ 13/Α/85. 

2. Τις διατάξεις των άρθρων 24 παρ. 5 του ν. 1558/85 «κυβέρνηση 
και κυβερνητικά όργανα» ΦΕΚ 137/Α/85. 

3. Την αριθμ. 6474/ΦΕΚ 451 Β/30.6.88 απόφαση του Πρωθυ¬ 
πουργού και του Υπουργού Οικονομικών «ανάθεση αρμοδιοτήτων στον 
Υφυπουργό Οικονομικών». 

4. Τη σύμφωνη γνώμη της 2ης συνεδρίασης του Α’ Τμήματος της 
1.7.88 του Εθνικού Γνωμοδοτικού Συμβουλίου Έρευνας (ΕΓΣΕ) 

5. Την αριθμ. 624/1988 γνωμοδότηση του Συμβουλίου της Επι¬ 
κράτειας, με πρόταση των Υπουργών Προεδρίας της Κυβέρνησης, Βιο¬ 
μηχανίας, Ενέργειας και Τεχνολογίας και του Υφυπουργού Οικονομι¬ 
κών, αποφασίζουμε: 

Άρθρο 1 

Στο άρθρο 9 παρ. 2 περ. α του πδ 71/87 «οργανισμός του Εθνικού 
Κέντρου Έρευνας Φυσικών Επιστημών «Δημόκριτος» (ΕΚΕΦΕ Δ) 
ΦΕΚ 43/Α/87 προστίθεται δεύτερο εδάφιο, ως εξής: 

«Συντονίζει την παροχή εξειδικευμένων υπηρεσιών, την εκτέλεση 
ερευνητικών προγραμμάτων και προγραμμάτων τεχνολογικής ανάπτυ¬ 
ξης από το ΕΚΕΦΕ «Δ» για λογαριασμό Δημοσίων Υπηρεσιών, ΟΤΑ, 
ΝΙ1ΔΔ και ιδιωτών και έχει την ευθύνη των εισηγήσεων και των σχετι¬ 
κών διαδικασιών». 

Το δεύτερο^οάφιο της ιδίας παραγράφου του ίδιου άρθρου γίνεται 
εδάφιο τρίτο. 

Άρθρο 2 

Στην παρ. 2 περ. στ του άρθρου 9 του παραπάνω πδ. 71/87 προστί¬ 
θενται τα εξής: 

Μεριμνά για τη σύνταξη των σχετικών με τις εργασίες συντήρησης 
των κτιριακών εγκαταστάσεων και κοινοχρήστων χώρων μελετών. 

Εκπονεί τεχνικοοικονομικές μελέτες, μελέτες ειδικότητας αρχιτέ¬ 
κτονα, πολιτικού μηχανικού, μηχανολόγου, ηλεκτρολόγου μηχανικού 
και λοιπές οποιεσδήποτε μελέτες, που είναι αναγκαίες για τα έργα του 
ΕΚΕΦΕ «Δ» ή επιμελείται την ανάθεση εκπόνησης των μελετών αυτών 
σε εταιρείες μελετών ή σε ιδιώτες μελετητές, σύμφωνα με τις ισχύουσες 
σχετικές διατάξεις. 

Μεριμνά για την εκτέλεση των αναγκαίων στο ΕΚΕΦΕ «Δ» δημο¬ 
σίων έργων, σύμφωνα με τις ισχύουσες διατάξεις για την εκτέλεση των 
δημοσίων έργων και ασκεί τις προβλεπόμενες από τις διατάξεις αυτές 
σχετικές αρμοδιότητες. 

Στον Υπουργό Βιομηχανίας, Ενέργειας και Τεχνολογίας αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1988 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ 

Α. ΚΟΥΤΣΟΓΙΩΡΓ ΑΣ Η Λ! ΑΣ ΠΑΠ ΑΗΔΙΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 584 (6) 

Επέκταση των διατάξεων της παρ. 8 του άρθρου δευτέρου του Ν.Δ. 

4209/1 961 στο Δήμο Περιστεριού Αττικής. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ. 8 του άρθρου δευτέρου του Ν.Δ. 4209/ 
1961 «περί κυρώσεως πράξεων του Υπουργικού Συμβουλίου αφορω- 
σών εις τας αστικάς συγκοινωνίας περιοχής Αθηνών και ρυθμίσεως ετέ¬ 
ρων συναφών θεμάτων» (ΦΕΚ 176/Α/1061). 

2. Την αριΟ. Υ 594/29.6.88 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Μεταφορών και Επι¬ 
κοινωνιών Κοσμά Σφυρίου» (ΦΕΚ 444/Β/29.6.88). 

8. Την αριθ. 785/1 988 γνωμοδότηση του Συμβουλίου της Επικρά¬ 
τειας με πρόταση του Αναπληρωτή Υπουργού Μεταφορών και Επικοι¬ 
νωνιών, αποφασίζουμε: 

Άρθρο μόνο 

Οι διατάξεις της παρ. 8 του άρθρου δευτέρου του Ν.Δ. 4209/1961 
σχετικά με τη δυνατότητα αναγκαστικής απαλλοτριώσεως ακινήτων 
για την ανέγερση πολυορόφων σταθμών αυτοκινήτων επεκτείνονται και 
στην περιοχή του Δήμου Περιστεριού Αττικής. 

Στον Αναπληρωτή Υπουργό Μεταφορών και Επικοινωνιών αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα, 8 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΙΙΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ 


ΠΡΟΕΔΡΙΚΟ ΔΙΑΤΑΓΜΑ ΑΡΙΘ. 585 (7> 

Καθιέρωση διανομαρχιακής υπεραστικής επιβατικής οδικής γραμμής 
μεταξύ των πόλεων Τρικάλων και Αιδηψού μέσω Γλύφας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 30 του Ν. 588/77 «περί οργανώσεως 
των αστικών συγκοινωνιών Πρωτεύουσας και άλλων τινων διατάξεων» 

(ΦΕΚ 148/Α/77). 

2. Την αριθμ. 5/1987 αίτηση του Διοικητικού Συμβουλίου του 
ΚΤΕΛ υπεραστικών γραμμών Νομού Τρικάλων και την αριθ. 3794/ 
Μαΐου 1987 εισήγηση του Νομάρχη Τρικάλων. 

3. Την αριθ. Υ-594/29.6.88 απόφαση του Πρωθυπουργού «Καθο¬ 
ρισμός αρμοδιοτήτων του Αναπληρωτή Υπουργού Μεταφορών και Επι¬ 
κοινωνιών Κοσμά Σφυρίου (ΦΕΚ 444/Β/29.6.88). 

4. Την αριθ. 786/1988 γνωμοδότηση του Συμβουλίου της Επικρά¬ 
τειας με πρόταση του Αναπληρωτή Υπουργού Μεταφορών και Επικοι¬ 
νωνιών, αποφασίζουμε: 

Άρθρο μόνο 

Καθιερώνεται υπεραστική επιβατική οδική γραμμή μεταξύ των πό¬ 
λεων Τρικάλων και Αιδηψού μέσω Γλύφας κατά τους θερινούς μήνες 
της οποίας η εκμετάλλευση ανατίθεται κατά ποσοστό 90% στο ΚΤΕΛ 
Ν. Τρικάλων και 10% στο ΚΤΕΛ Ν. Εύβοιας. 

Στον Αναπληρωτή Υπουργό Μεταφορών και Επικοινωνιών, αναθέ¬ 
τουμε τη δημοσίευση και εκτέλεση του παρόντος διατάγματος. 

Αθήνα. 8 Δεκεμβρίου 1988 
0 ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΚΟΣΜΑΣ ΣΦΥΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


